|  |  |  |  |
| --- | --- | --- | --- |
| **referat NESK styremøte** | | | |
|  | | | |
| Deltakere:  FORFALL | Kyrre Rørstad, Solveig K. Gonsholt, Anne Cathrine Wie, Fredrik Aalerud, Jonny Åsheim, Dag Kleven | | |
| Møtedato: | Referent: | Møteleder: | Neste møtedato: |
| 24.04.2025 | Dag | Dag | Ikke fastsatt |

## **28.04.2025 Referat styremøte 25.3.2025**

Referatet fra styremøte 25.3 ble gjennomgått

Vedtak:

Referatet ble godkjent

## **29.04.2025 Generalforsamling**

Leder orienterte om status Generalforsamling og teknisk gjennomføring hvor vi i år har inngått avtale med Smart Dialog AS og deres stemmesystem slik at valg kan gjennomføres i henhold til NKK’s og NESK sine lover. (viser for øvrig til løpende informasjon på E-post) Videre orienterte leder om løsning for gjennomføring av avstemning og behandling av forhåndsstemmer. Løsning er kontrollert mot NKK’s lovavdeling. I denne sammenheng har Anne Catrine Frøstrup (møteleder), vært til stor hjelp.

Forslag til referent, tellekorps for forhåndsstemmer og 2 personer til å underskrive protokoll må på plass.

Vedtak:

Følgende personer forespørres til å være referent, tellekorps for forhåndsstemmer og underskrivere

Referent : Svein Kvaale

Tellekorps : Iver Melby og Andreas Halsa

2 til å underskrive protokoll : John Tore Jacobsen og Eva Lem

For øvrig tok styret orienteringen til etterretning

## **30.04.2025 Årsberetning**

Det er avdekket noen uheldige feil i årsberetningen

Vedtak:

Leder kontakter Dialecta for å få denne i Word format slik at feil kan fjernes og ny digital versjon legges ut på hjemmesiden.

## **31.04.2025 Innstilling fra avlsråd i forhold til å informere på våre hjemmesider om medlemmer som har nedfrosset etter døde hunder tilgjengelig.**

Styret mottok forespørsel fra noen medlemmer om hvorvidt NESK kan informere på våre hjemmesider om hvilke medlemmer som har nedfrosset sæd etter døde hunder tilgjengelig.

Styret sendte denne forespørselen til avlsrådet for en uttalelse og har mottatt svar fra AR om at de ikke har noen betenkeligheter.

Vedtak:

Styret besluttet å åpne for dette og ber om at AR følger opp denne saken. I denne sammenheng må det samtidig opplyses om hvilke av de aktuelle hundene som ikke er testet for sykdommer slik at potensielle tispeeiere kan ta hensyn til dette.

## **32.04.2025 Endring i AR (oppfølgingssak fra møte på Olavsgård)**

Styret har i etterkant av møte på Olavsgård hatt diskusjoner og arbeidet med endring i sammensetningen i AR. Dette bla med bakgrunn i at normal funksjonstid for i AR er 3 år. Styret ønsker også å utvide antall medlemmer ved å forsterke AR med klinisk veterinærkompetanse.

Vedtak

Etter en helhetsvurdering ønsker styret følgende sammensetning i AR

Leder – Iver Melby

Nina Hjelmaas Lien

Jan Terje Haugen

Anne Grethe Sætrang

Styret oppfatter det samtidig som svært viktig at Sofie Ottesen forsetter i Helseprosjektet. Styret vil derfor gå i dialog med Sofie i forhold til om det anses som viktig med deltagelse i AR i kombinasjon med rollen som prosjektdeltager i Helseprosjektet.

## **33.04.2025 Tilbud fra Dialecta vedr. endring på hjemmeside (oppfølgingssak fra møte 27.02)**

Vi har nå mottatt tilbud fra Dialecta på de endringer som har vært diskutert. Pristilbudet er på kr. 22.500,- (tidligere estimat).

Vedtak

Med bakgrunn i at pris er så vidt mye høyere enn estimat er det behov for å gå en ny runde med Dialecta. Leder følger opp dette og kommer med tilbakemelding til Styret.